ПРИЕТИ СИГНАЛИ ПО „ЗЕЛЕНИЯ ТЕЛЕФОН” И  ЕЛЕКТРОННАТА ПОЩА В РИОСВ – Монтана
за  месец юни 2016 г.
	№
	Дата
	постъпил сигнал
	сигнал
	Отговорна институция
	Предприети действия

	1.
	02.06.2016 г.
	УС-31/02.06.2016 г.
	  Сигнал за нерегламентиран добив на инертни материали в землището на с.Тошевци, които се използват за направа на тротоари по ул.“Г. Димитров“ в гр. Грамада.
	Община Грамада
РИОСВ - Монтана
	На 09.06.2016 г. е  извършена проверка в землището на с. Тошевци на мястото посочено в сигнала за нерегламентирания добив. На терена няма налична техника за добив на инертни материали и тежкотоварни МПС за извозване на добит материал. Съгласно Закона за подземните богатства кметът на съответната община извършва контрол относно незаконен добив на подземни богатства –  строителни материали (инертни материали) в териториалния  обхват на общината. Инертните материали, полагани при направата на тротоари, се доставят от склад.

	2.
	09.06.2016 г.
	УС-32/09.06.2016 г.
	Сигнал за разнасяне на неприятни миризми  на химикали от четвъртия етаж на сграда, разположена на ул.“Александровска“ № 10 - ПК „Бижутерия и сувенири“, гр. Берковица.
	РИОСВ - Монтана
	Извършена е проверка на 10.06.2016 г. в сградата на посочения в сигнала адрес. При проверка в помещенията, където се произвежда сребърната бижутерия, не е усетен неприятен мирис на химикали. На втория и приземния етаж на сградата също не е усетен неприятен мирис на химикали.

	3.
	09.06.2016 г.
	УС-33/09.06.2016 г.
	Сигнал за неспазване на зоо-хигиенните и ветеринарно-меди-цинските изисквания при отглеж-дане на крави в село Боровица, общ. Белоградчик.
	община Белоградчик
ОДБХ-Видин
	Сигналът е препратен по компетентност до община Белоградчик и ОДБХ-Ви-дин. От ОДБХ - Видин е получен отговор (писмо с вх.№ 2651/22.06.2016 г.), с информация за извършена от тях проверка, при която не са установени нарушения на зоохигиенните и ветеринарно-медицинските изисквания при отглеждане на кравите.

	4.
	16.06.2016 г.
	С-34/16.06.2016 г.
	Сигнал за замърсяване от комбиниран овчарник и козарник в с. Боровица, общ. Белоградчик, на главен път Е-79. Торта не се изхвърля, а остава в лизост до овчарника. Разнася се неприятна миризма.
	община Белоградчик

ОДБХ-Видин
	Сигналът е препратен по компетентност до община Белоградчик и ОДБХ-Ви-дин. Получен е отговор на 06.07.2016 г. от ОДБХ с информация, че постройката не е регистрирана като животновъден обект, като при извършената на място проверка са установени  следи от оборска тор около нея. Дадено е предписание на кмета на населеното място.

	5.
	22.06.2016 г.
	Ж-35/22.06.2016 г.
	Сигнал от собственик на рибарник в гр. Бойчиновци, м.“Харитов чифлик“, в който се отглежда пъстърва,  за изпускане на утайки от пресевна в с. Ерден с оператор „ТБМ 2000“ ЕООД, гр. Монтана, която замърсява водите на р. Огоста и водата в рибарника и част от рибата измира.
	РИОСВ - Монтана
	На 23.06.2016 г. е извършена проверка по изнесеното в сигнала. Извършен е оглед на двата утайника, разположени на площадката на ТМСИ в с. Ерден, общ. Бойчиновци и е установено, че са запълнени и след тях в р. Огоста се заустват видимо непречистени води – видимо мътни и оцветени в кафяво, като след заустването водите на р. Огоста по левия бряг са оцветени в кафяво и са мътни. Взети са 3 броя водни проби от повърхностните води на р. Огоста: преди и след заустването на отпадъчните води от ТМСИ и преди водохващането за рибарника. Пробонабирането е осъществено от РЛ – Монтана, като и проведените изпитвания, като резултатите от анализите по отношение разтворен кислород, необходим за жизнения цикъл на рибите, показват  допустими стойности, но по отношение на неразтворени вещества – концентрацията им след заустване водите от ТМСИ са със стойности, влияещи на жизнения статус на рибите. 

	6.
	22.06.2016 г.
	С-36/22.06.2016 г.
	Сигнал за замърсяване с битови отпадъци на терен в бивш пазар в с. Мърчево, общ. Бойчиновци.
	Кметство Мърчево
Община Бойчиновци
	Сигналът е препратен по компетентност до община Бойчиновци. Получен е отговор от общината за извършена незабавна проверка по изнесеното в сигнала, при която не са установени изхвърлени битови отпадъци, но е конста-тирано е наличие на земни маси. На 23.06.2016 г. земните маси са оползотворени за подравняване на терена.

	7. 
	28.06.2016 г.
	С-37/28.06.2016 г.
	Сигнал чрез тел. 112 от физическо лице за силна задушлива миризма, от изгоряла пластмаса от кв.“Кошарник“, която се усеща силно в кв.“Младост“ 2, гр. Монтана. 
	РИОСВ - Монтана
	Извършена е незабавна проверка по изнесеното в сигнала. Сигналоподателят не е присъствал при проверката. Обходени са обекти в района – мотоморга за мотоциклети, силозно стопанство, площадка на „Теди“ ООД и жилищна зона на кв.“Кошарник“. При огледа на производствени и складови територии и жилищната зона на квартала не са усетени, каквито и да са миризми. В проверените обекти не са забелязани площи с предполагаемо изгаряни пластмаси, пластмасови опаковки или други отпадъци. Сигналът е неоснователен.

	8.
	28.06.2016 г.
	Ж-38/28.06.2016 г.
	Жалба за негодни за употреба гуми – 36 броя в община Ружинци, обл. Видин, който вместо да бъдат унищожени са дадени от домакина на общината на кмета на с. Бело поле, общ. Ружинци за направа на цветарници.
	община Ружинци
	В законоустановения срок ще бъде извършена проверка по изнесеното в сигнала.


През месец юни 2016 г. са предприети действия за подадени през месец май сигнали, както следва:
· На 03.06.2016 г. е извършена проверка от експерти на РИОСВ – Монтана, представител на ОДБХ-Монтана и кметство Смирненски на кравефермата, разположена на околовръстното шосе на с. Смирненски, по повод сигнал УС-26/03.05.2016 г. за неприятни миризми. Кравефермата е регистрирана в регистър 1 група на МЗХ на фермите за производство на краве мляко и при дейността й се спазват зоохигиенните и ветеринарно-медицинските изисквания. При проверката не са усетени неприятни миризми.
· На 16.06.2016 г. е получен отговор от ОДБХ-Монтана във връзка с препратена по компетентност жалба за отглеждане на кози в съседен на жалбоподателя двор, вследствие  на което се разнасят неприятни миризми, а животинска тор се изхвърля на улицата и по брега на дола, заведена в РИОСВ с номер Ж-30/30.05.2016 г. Инспектори на ОДБХ са извършили проверка на 06.06.2016 г., при която е установено натрупване и съхранение при неподходящи условия на твърд и течен торов отпадък, за което на собственика на животновъдния обект е дадено предписание.

